મુંબઈ, 30 ઑગસ્ટ : સાંભળતા વિચિત્ર લાગશે, પણ મળતી માહિતી મુજબ બૉલીવુડના બેશરમ બૉય રણબીર કપૂર બહુ જલ્દી કૅટરીના કૈફ સાથે સગપણ કરવા જઈ રહ્યાં છે. રણબીર આજકાલ પોતાના નિકટનાઓ પાસેથી કૅટ અંગે તેમના વિચારો જાણવા ઉત્સુક અને આતુર છે, કારણ કે તેમને લાગે છે કે તેમના મિત્રો અને નજીકનાઓ પણ તેમના માટે કૅટને પસંદ કરી આપે, તો બહુ જલ્દી પોતાના પ્રેમની વીંટી તેઓ કૅટના આંગળીએ પહેરાવી દેશે. કહેવાય તો એમ પણ છે કે રણબીર પોતાના જન્મ દિવસ એટલે કે 28મી સપ્ટેમ્બરે જ ફાઇનલી કૅટને પ્રપોઝ કરી નાંખશે.